
Tervetuloa Rautakauden polulle! 


Maalahden Storsjön Nissahagaan! 


Luontopolut - pituudeltaan 800 m ja 1800 m mittainen - antavat Sinulle tuntumaa 


arkeologisesti mielenkiintoiseen alueeseen. 

Hyvä vierailija ! 

Siirrä ajatuksesi 2000 vuotta ajassa taakse- 
päin. Silloin näissä maisemissa lainehti 
Pohjanlahti. Tänään Maalahdella noin 20 
metriä merenpintaa korkeammalla olevat 
alueet olivat Kristuksen syntymän aikaan 
erikokoisia saaria. Nissashagan alueeseen 
kuului silloin muutamia pikkusaaria ja kari- 
koita. Noin 200 vuotta myöhemmin maan 
kohottua lisää saaret olivat kasvaneet pit- 
kähköksi niemeksi. Nykyisin tämän niemen 
harjanteella on metsikköä ja luontopolku. 
Niemellä on asunut ihmisiä jo siitä lähtien kun 
se kohosi kuiville merestä. Tästä kertovat 
tehdyt siitepölytutkimukset. Vuonna 1982 
aloitti arkeologi Mirja Miettinen apunaan 
joukko kiinnostuneita amatöörejä kartoitus- 
ja koekaivausprojektin, joka jatkui viitenä 
kesänä. 

Nissashagan alueelta on kartoitettu noin 40 
esihistoriallista röykkiöhautaa ja seitsemän 
kuppikiveä eli uhrikiveä. Ne ovat maakiviä, 
johin on tehty kuppimaisia, matalia syven- 
nyksiä. Hautaröykkiöiden läpimitta vaihtelee 
2-23 metrin välillä; kuppikivissä on kuppi- 
maisia syvennyksiä 2-50, tavallisin määrä on 
2-12 välillä. Nissashagan kartasta on osa 
pienennöksenä vihkosen takakannessa. 

Arkeologisia kaivauksia on tehty viidessä 
eri paikassa Nissashagassa. Yhteensä kai- 
vauk-sin tutkittua aluetta on noin 200 m?. 
Pääosa hautaröykkiöistä ja asuinpaikka- 
jäänteistä on edelleen tutkimatta. Löytöjä on 
useita ja eri ajoilta. Niistä kerrotaan jäljem- 
pänä tekstissä. Asuinpaikan kulttuuri- 
kerroksen kaivauksissa on löydetty paljon 
savitiivistettä. Se kertoo paikalla olleen taloja, 
joiden seinät oli tiivistetty savella. Niiden 


rakenteesta tai sijainnista ei ole tarkempia 
tietoja. Näiden seikkojen selvittäminen vaatisi 
laajoja kaivauksia. Koska muinaisjäännösalue 
on poikeuksellisen hyvin säilynyt, on myö- 
hemmissä tutkimuksissa mahdollista saada 
hyviä tuloksia. 

Kiinteät muinaisjäännökset ovat muinais- 
muistolain 295/63 nojalla rauhoitettuja, eikä 
niitä saa tutkia omin päin. 

Muutama hautaröykkiö on tutkittu koko- 
naan tai osaksi ja niistä saatu mielenkiintoi- 
sia esinelöytöjä. Ne ovat rautakadelta, 400- 
500-luvuilta j.Kr., kansainvaellusajalta ja 
merovingiajalta. 

Nissashagan rautakautisen asukkaat har- 
joittivat metsästyksen ja kalastuksen ohella 
karjanhoitoa. Siitepölytutkimuksen tulokset ja 
vuonna Hugo Erikslundin v 1942 löytämä 
jauhinkivi tukevat tietoja rautakautisesta 
maanviljelystä. V 1984 kaivauksissa löytyi 
hevosen hampaan katkelmia. Hevonen on 
ollut käytössä tähän aikaan, sillä esim. 
Maalahden Kopparbackenin polttokalmis- 
tosta on löydetty mm. hevosen rengaskuo- 
laimet, jotka ovat suunnilleen samalta ajalta 
kuin Nissashagan asutus. 

Maankohoamisen ja rannansiirtymisen 
vaikutuksesta Storsjön merenlahti kuroutui 
rautakaudella järveksi, joka 1700-luvulla 
kuivattiin ja otettiin viljelyyn. 

Noin 700-luvulla loppuvat merkit viljan- 
viljelyksestä Nissashagassa ja alue metsittyy. 
Vallitseva puulaji on koivu. Kuitenkin on 
luultavaa, että aluetta edelleen käytettiin esim. 
laitumena. 

Siihen viittaa siitepölynäytteissä todettavat 
huomattavat määrät korkeakasvuisten niitty- 
lajien siitepölyjä, esim. Artemisia, Filipendula 
ja Apiaceae-lajit. Dosentti Irmeli Vuorela, 
joka teki siitepölytutkimuksen on arvellut 
asutuksen merkkien ja mahdollisen väestön 
poismuuton aiheutuneen tulvimisesta Stor- 
sjön ympäristössä. 

Mihin sitten väestö ja karja muuttivat? 
Luultavasti ei kovin pitkälle. Arvelemme, että 
kenties Kuschishagaan, joka sijaitsee vain 
joitakin kilometrejä pohjoisempana. Siellä on 
hieman matalammalla tasolla tiivis ryhmä 
hautaröykkiötä, jotka kertovat lähistön mui- 
naisesta asutuksesta. Tätä aluetta ei ole vielä 
tutkittu. (SH) 


Suurin rautakauden röykkiö Nissashagassa. 





Tällä paikalla - *Sydudden” - ovat 

rautakautiset Maalahden Storsjön 

maanviljelijät asuneet. Maasta on 
nimittäin löydetty heidän asumustensa jään- 
teitä: savitiivistettä, jota käytettiin pysty- 
tettyjen talojen seinien tiivistämiseen. Jos talo 
paloi, seinän tiivistesavi paloi mukana ja on 
siten säilynyt maassa. Nissashagan alueelta 
juuri täältä löydettiin ensimmäiset savitiiviste- 
palaset kesällä 1981. Palaset olivat hyvin pie- 
niä, koska ne olivat jauhautuneet rikki myö- 
hemmän peltoviljelyn aikana ja niitä löytyi 
pellon vaoista sen jälkeen kun aura oli kään- 
tänyt maan. 

Myöhemmin ym- 
päristöön kaivettujen 
koekuoppien perus- 
teella on voitu todeta 
savitiivistettä olevan 
todennnäköisesti ko- 
ko harjun alueella. 

Jos katsomme län- 
teen, lähimmän ladon 
suuntaan (v 1985), voimme kuvi- 
tella rantaviivan olleen suunnil- 
leen ladon korkeudella muutama 
vuosisata Kristuksen syntymän 
jälkeen. Maanäytteitä otettiin 
harjanteelta ladon vieritse mita- 
tulta linjalta. Näytteiden fosfori- 
pitoisuuden analyysi osoitti, että 
harjanteen korkein kohta sisältää 
myös fosforipitoisuudet. Tämä 
tarkoittaa sitä, että ihmisen toiminta oli 
intensiivisintä harjanteella. Juuri tällä paikalla 
tehtiin koekaivauksia kesällä 1982. Maata 
tutkittiin kaivauksin joitakin kymmeniä 
neliömetrejä. Löytöinä oli runsaasti savi- 
tiivistettä. Se kertoo alueen rautakautisesta 
asutuksesta. 

Metsän reunassa kohdetaulun vieressä on 
hautaröykkiö, johon on myöhemmin lisätty 
kiviä pellolta. Kivikasa, joka sijaitsee met- 
sässä, eteläisen niittynurkan vierellä on 
muodostunut peltoa raivattaessa. (EH) 


4 Rautakauden polku 






Tämän haudan vieressä suoritettiin 

koekaivauksen vuonna 1982. Löy- 

töinä oli saviastian paloja, savi- 
tiivistettä, rautakuonaa ja rautajätettä. Nissas- 
hagan asukkaat näyttivät siis valmistaneen 
rautaa. 

Kartoituksessa vuonna 1982 löydettiin 
yhden hautaröykkiön ulkoreunan isosta 
kivestä kaksi kuppia eli uhrikuoppaa. 

Tällä muinaismuistoalueella ja erityisesti 
viereisellä niityllä on hyvin rikas kasvillisuus. 
Dosentti Irmeli Vuorela on tehnyt alustavan 
luettelon kasveista, jotka kukkivat alueella 
toukokuun puoli- 
välissä 1984. Luet- 
telo on kokonai- 
suudessaan nähtä- 
villä karjamajassa 

Muun muassa 
seuraavia kasveja 
tavattiin: 


Taikinamarja (Ribes alpinum) 
Lehtokuusama 

(Lonicera xylosteum) 
Kielo (Convallalia majalis) 
Oravanmarja 

(Majantheum bifolium) 
Iso talvikki (Pyrola rotundifolia) 
Sudenmarja (Paris guadrifolia) 
Metsäimarre 
(Lastrea dryopteris) 
Kivikon alvejuuri 

(Dryopteris filismas) 

Keltanot (Hieracium sp.) 
Mesimarja (Rubus arcticus) 
Ahomansikka (Fragaria vesca) 
Metsäorvokki (Viola riviniana) 
Päivänkakkara 
(Chysanthemum leucanthemum) 
Puna-ailakki (Melandrium macalatum) 
Särmikäs kuisma (Hypericum maculatum) 
Syyläjuuri (Scropularia nodosa) 
Niittykellukka (Geum rivale) 
(SH) 


Tällä kohdalla kaivettiin kesällä 
1983. Kaivauksen johtaja oli arkeo- 
logian opiskelija Päivi Pykälä-aho. 
Kaivauksissa löytyi seuraavaa: 
- pala piikiveä (tulentekoa varten?) 
- keramiikan palasia, 5 kpl 
- tiivistettä, suuria paloja, 263 kpl 
- tiivistettä, pieniä paloja, 3639 kpl 
- palaneita luun kappaleita, 16 kpl 
Piikiveä ei esiinny Suomessa 
luonnossa, vaan kiveä tuotiin 
ulkomailta, ehkä Tanskasta, Sak- 
sasta tai Luoteis- Venäjältä. Pii- 
kivi kertoo Nissas- 
hagan ihmisillä ol- 
leen yhteyksiä koti- 
seutunsa ulkopuolel- 
lekin. 
Keramiikkapaloissa 
on kankaan painamia 
jälkiä, tekstiilipai- 
nanteita, joita esiin- 
tyy myöhemmällä 
rautakaudella. Pai- 
kalta tuli esiin myös 
mahdollinen paa- 
lunjälki, joka on voi- 
nut kuulua taloon. 
Vuonna 1984 
kaivaukset jatkuivat 
paikalla Mirja Miet- 
tisen johdolla ja sil- 
loin löydettiin paljon tiivistettä, rautakuonaa, 
rautajätettä, pieniä raudan palasia sekä 
puolikas helmi. Helmi on valmistettu sinisestä 
lasista, jossa on valkeita raitoja. Paikalla on 
ollut mahdollisesti uuni raudan valmistusta 
varten. (SH) 





Kuvassa tiivistekappale sekä puolikas helmi kuvat- 
tuna molemmilta puolilta. 

Tämä on ensimmäinen Maalahdesta 

löydetty uhrikivi. Vihkossa ”Offer- 

stenar i Malax” (Maalahden uhri- 
kivet) kertoo arkeologi Mirja Miettinen 
seuraavalla tavalla kiven löytymisestä melkein 
sattumalta: 


*Tiistai-iltapäivällä 28 
kesäkuuta 1981 lope- 
tin selvitystyöni Jur- 
vassa ja ajoin Maalah- 
teen. --- 

Muistelen, että pu- 
huimme rautakauden 
asutuksesta, taloista, 
haudoista ja niiden keskinäisestä sijainnista. 
Mainitsin ehkä uhrikivien voivan esiintyä 
kalmistoissa hautaröykkiöiden välissä. Joka 
tapauksessa muistan Elofin (Holmlund) 
kysyneen, miltä uhrikivet näyttivät. 
Kuvaultuani niitä, kysyi hän: Voisiko niitä 
olla myös täällä? Siihen totesin Miksipä 
ei” ja osoitin lähintä suurta kiveä metsässä, 
jossa satuimme seisomaan. Puhdistimme 
sammaleen pois kiven päältä, mutta emme 
löytäneet kuppimaisia kuoppia. Huvin vuoksi 
päätimme tarkastella seuraavaksi lähintä 
kiveä, joka oli polun vierellä. Yllätyksemme 
oli suuri, luullakseni minun suurempi kuin 
Elofin, koska sammalen alta löytyi seitsemän 
selvästi erottuvaa pyöreää kuppimaista 
kuoppaa kiven pinnalla. Kuopat olivat juuri 
sopivan kokoisia, pyöreitä ja tasaisia kuin 
niiden kuuluikin olla, siitä huolimatta että kivilaji 
olikin varsin karkearakeista. 

Jotta kiveä ja ympäristöä voitaisiin tutkia 
asianmukaisesti seuraavana vuonna, peit- 
telimme kivet huolellisesti ja päätimme olla 
kertomatta asiasta enempää, jotta kukaan ei 
joutuisi kiusaukseen *tutkia” paikkaa omin päin 
ennen asiallista dokumentointia.” 

Huomatkaa, että heti kiven pohjoispuolella 
on hautaröykkiö ja että kiven eteläpuolelta on 
koekaivauksissa löytynyt savitiivistettä... 
Noin 20 metriä kivestä länteen löytyi metsä- 
töissä aikanaan jauhinkivi. Sitä säilytetään 
Pohjanmaan museossa. (EH) 





Nissashagassa. 


Läheisestä Inmos- 
4-5 senin suosta otettiin 
vuonna 1982 suo- 
turpeesta näyte, jonka paleo- 
ekologisen analyysin teki 
dosentti Irmeli Vuorela vuo- 
sina 1983-84. Tutkimuksesta 
käy ilmi, että suo oli veden/meren peitossa 
300-luvulle j.Kr. saakka. Tämä merenlahti oli 
osa silloista Storsjötä. Sen jälkeiseltä ajalta 
aina 700-luvulle j.Kr. löytyy suossa säily- 
neestä kasvien siitepölystöstä merkkejä 
viljanviljelyksestä ja ihmisen vaikutuksesta 
täällä. (HE) 





Tämä on Nissashagan komein ja 
suurin hautaröykkiö; tekisi mieli 
kutsua sitä päällikön röykkiöksi. 
Arkeologi ja kansatieteilijä Axel Olai 
Heikel tutki osan röykkiöstä vuonna 1903. 
Löydöt olivat huikeat: kolme pronssista 
kaularengasta (yksi oli ehyt ja hyvin kaunis), 
kolme solkea, lasihelmi, katkelmia rauta- ja 
pronssiesineistä, hiomakiven paloja ja varsi- 
putkellinen keihäänkärki. Haudattu vainaja, 
päällikkö oli poltettu ja palaneet luut oli sijoi- 
tettu röykkiön sisään pieneen laattakivistä 
tehtyyn paasiarkkuun. Kaikki tämä löytyi, 
vaikka vain osa haudasta kaivettiin. 
Röykkiön lähellä olevasta pienemmästä 

ät ii röykkiöstä löytyi, luul- 
A tavasti pian Heikelin kai- 
vausten jälkeen jonkun 
uteliaan luvattomissa 
”yksityiskaivauksissa” 
vielä kaksi miekan tupen 
a reunahelaa sekä pyöreä, 
koristeltu pronssilevy, joka 
on tyypiltään itäinen ja löytänyt tiensä 
Venäjältä Nissashagaan. Mitä teitä pitkin ja 
kenen vyössä muinoin kannettiin miekkaa ?... 
Hautaröykkiön takana huojuu komea 
vanha tumma kuusimetsä. Vuosisadan alun 
kaivausten jälkeen haudan kivien päälle 
pystytetty karjamaja on siirretty1930-luvulla 
nykyiselle paikalleen tien lähelle. Röykkiö, 
jonka pinnalla rakennuksen kivijalan ja 
muurinperustus vieläkin näkyvät, on saanut 
ympärilleen suojaavia haapoja; kielot 
(Convallaria majalis) tuoksuvat, syyläjuuren 
(Scrophularia nodosa) varret huojuvat 
kesätuulessa. 
Äkkiä kumpu puhuu meille: 


ir 





*Kummussa valvoo valtias suuri 
kalpa ja kilpi kumppaninaan. 
Hiirakko hirnuin holvia kuopii 
kultaisin kengin kuolassa suu.” 


Ringdrap Fritiofin saagasta, kirjoittanut 
Elias Tegner; suomennos Uuno Kailas. (OS) 


Täällä ovat alueen kaksi suurinta ja 
korkeimmalla sijaitsevaa alueen 
hautaröykkiötä. Ne ovat yli 21 metrin 


korkeudella merenpinnasta. 
Röykkiöitä ei ole tutkittu. 

Eteläisimmän hautaröyk- 
kiön vieressä on kuppikivi, 
jonka pinnalla erottuu 6-8 
kuppia. Kivi on 5-7 metriä 
pitkä ja noin metrin korkui- 
nen. Kiven laella on 5-7 
kuoppaa, kun taas yksi 
kuoppa on alempana. Koe- 
kaivauksissa ei ole löytynyt 
savitiivistettä tai muuta asu- 
tusmerkkiä röykkiöiden lä- 
heltä. (EN) 


Tyytyväisenä katsoo | 
hän yli Storsjön, suurinta - 
järvien rivissä. 

Peltoja, niittyjä, taloja, hautoja ja 
uhrikiviä siintää hoidettujen peltojen 
välissä - lehmuksia, tammia ja saar- 
nia, vesi kimmeltää joessa, joka 
yhdistää järven mereen. Ihana seutu 
asua, kaikki kodikasta ja tuttua. 

Meren kohina pohjoisessa ja 
lännessä innoittaa hänen mieli- 
kuvitustaan, ehkä hän lähtee kauas 
pois, jonnekin, joskus ... (OS) 


«Kutsu minulle tuotiin 
pullistuneesta purjeesta, 
airojen narinasta 
ja idässä olevasta kullasta.” 


Ote Orm punaisesta, kirjoittanut Frans G. 


Bengtsson. 

Kaikki on valmista yöllistä kalastusta 
varten. Atrain on teroitettu, tervaksia 
on sidottu tulikouraan, reppu on 


pakattu ja kalasaavit ovat 
tyhjillään. Sytyke ja tulen- 
tekovälineet ovat mukana. 
Matka vie alas kivitietä 
ohi haapojen ja pähkinä- 
pensaiden ja uhrikivien 
luona avataan reppu, uhria 
laitetaan kuppeihin (pyynti- 
onnen saamiseksi) ja jou- 
tuisasti jatkuu kulku. Tyyni 
ja musta vesi levittäytyy 
rannassa veneiden luona. 
Tammiruuhet painuvat ve- 
teen yli aluspuiden ja syn- 
nyttävät renkaita veden 
pinnalle, pimeys ympäröi 
kaikkia. Rauhallinen ja hil- 


jainen ”tuulastusyö”. Tervakset 
sytytetään, kalastus alkaa. 
Peltoviljelys ja karjanhoito, 
kalastus, metsästys: näihin ra- 
kentui heidän hyvinvointinsa tällä 
paikalla. Ja ihmiset tulivat hyvin 
toimeen! Siitä kertovat runsaat ja 
kalliit hauta-antimet. (OS) 


Jauhinkivi Nissashagasta. 


Pohjanmaan museo/Erkki Salminen 











*Suomen kaunein uhrikivi.” 
Näin lausui arkeologi 
Mirja Miettinen nähdessään 
ensi kerran tämän kuppikiven. 

Sinä - myöhempien aikojen kävijä 
- ihmettelet varmaan, niinkuin mekin 
olemme usein tehneet: 

Miksi esi-isämme kaiversivat tämän kiven 
pintaan nämä kupit? 

Oliko se senaikaista väestölaskentaa? Ehkä 
kiveen ei tehty kuoppaa henkilön syntymän 
vuoksi vaan kuolleen muistoksi? Kuppikiviä 
esiintyy sekä asuinpaikkojen että kalmistojen 
läheisyydessä. 

Uhrattiinko näihin kuppeihin, mitä, kenelle 
ja miksi? 

Kysymyksiä on monia. Vielä emme ole 
saaneet vastauksia niihin, voimme vain 
arvailla. (GH) 


Jos katselee etelään muinaisen 
*järven rantaa” pitkin, näkee 
rautakautisia peltoja. Varhainen 
maanviljelijä etsi viljelyynsä helposti muokat- 
tavaa hiekka- tai hiekkapitoista maata. Siite- 

pölytutkimusten tulokset paikalta 
(kohde 4-5) osoittavat Nissashagan 
rautakautisten asukkaiden viljelleen 
vehnää (Triticum) ja ohraa (Hordeum). 
Samoja pelto- ja niitykasveja kasvoi 


- rinteillä kuin nytkin: angervoa (Fili- 


pendula), pujoa (Artemisia), koiranputkia 
(Anthriscus), nurmipuntarpäätä (Alopecurus) 
ja monia, monia muita. Mustikkaa (Vacci- 
num) ja puolukkaa (Vaccinum vitis-idaea) oli 
metsässä ja niityn laidassa kasvoi vadelmaa 
(Rubus ideaus), mesimarjaa (Rubus arcticus) 
ja pähkinäpensaita (Corylus). 

Rautakauden kylän pihoilla lasten jaloissa 
kasvoi samanlaisia ratamoita (Plantago) kuin 
nykyisinkin. 

*Kiviaita” oli varmaan rajana pellon ja 
niityn välissä, kuten nytkin. Ehkä se oli myös 
tie venerantaan. Syötäväksi kelpaavaa niity- 
suolaheinää (Rumex) kasvaa paikoin vielä 
tänäänkin. 

Nykyisinkin siirretään *ruuhia” joen 
suistoissa samanlaisia kivilaitureita pitkin 
veden korkeuden muutosten niin vaatiessa. 
(OS) 


Vuonna 1983 tutkittiin pienellä 
kumpareella olevaa matalaa röyk- 
kiötä arkeologiaopiskelija Päivi 
Pykälä-ahon johdolla. Haudasta saatiin useita 
löytöjä mm. pronssisolki, rautainen veitsi, 
tulusrauta, sekä katkelmia pronssiheloituk- 
sista. Haudan eteläpuolella on kaksi kuppi- 
kiveä. Hiukan etelämpänä tehtiin samana 
vuonna pieni koekaivaus, jossa löytyi 
runsaasti savitiivistettä. 
Hautalöytö on kansainvaellusajalta (noin 
400-500 j.Kr.). (HE) 





”Kiilakivivarasto” 

Suunnilleen 1800-luvun 

keskivaiheilla alettiin käyttää 
lohkottuja kiviä - *tjiilastäina” - raken- 
nuksissa. Aikaisemmin oli käytetty sopivan 
kokoisia luonnonkiviä - Maalahden murteella 
*läitastäinä” - talojen kivijalkoihin, navet- 
tojen seiniin ja kivijalkoihin. Sopiva kivi 
halkaistiin poraamalla noin puolen metrin 
syvyisiä reikiä, täyttämällä ne sitten 
kiviruudilla ja räjäyttämällä. Dynamiittia ei 
voitu käyttää. Sitten kiveen porattiin 12 cm 
syvyisiä reikiä 12 cm välein, niihin kiilattiin 


Rautakauden polku 


puu tai rautakiilat, joita lyötiin kunnes kivi 
halkesi sopivan suuruisiin kappaleisiin. 
Hevosen ja kelkan avulla kivet kuljetettiin 
sitten rakennuspaikalle. 

Maaseudulla oli kaikkialla ammattimaisia 
kivenhakkaajia. Vähitellen 1930-luvulta 
alkaen siirryttiin rakennusten perustuksissa 
käyttämään kivien sijasta sementtiä. (SH) 


Karjamajan aikana tässä raken- 

nuksessa oli navetta, ja tämän 

käytön jäljet näjyvät vieläkin 
ladossa. Lato on alkujaan ns. käymislato/ 
sjudarlada. Se sijaitsi aikaisemmin Storsjössä 
ja kuljetettiin sieltä nykyiselle paikalleen 
1900-luvun alussa. 

Käymisladoissa valmistettiin salpietaria, 
jota valmistettiin kaatamalla eläinten virtsaa 
hyvin ohuen multakerroksen päälle. Sal- 
pietaria tarvittiin ruudin valmistamiseen. 
Rikki, puuhiili ja salpietari olivat mustan- 
ruudin raaka-aineita. Kustaa Vaasa määräsi 
1500-luvulla, että kaikki valtakunnan talleissa 
ja ladoissa oleva *salpietari” kuului kruunulle. 
1600-luvulla täytyi kaikkien suurempien 
tilojen vuosittain toimittaa veroina 2 tyn- 
nyrillistä salpietaria, 8 kappaa tuhkaa ja lasti 
puuta salpietaritehtaaseen Voitbyn Krut- 
holmiin. 

Nissashagan käymisladon ja karjamajan 
tarkka ikä ei ole tiedossa. (SH) 





Me, jotka olemme olleet tekemässä luonto- 
polkua, olemme joukko amatöörejä, jotka 
olemme kiinnostuneet Maalahden esihisto- 
riasta. Harrastus on jännittävää ja mielen- 
kiintoista. Meillä on rikas esihistoria. Metsät 
ja mannut kätkevät vielä paljon. 

Ryhmä on pitänyt vuosina 1980-1985 
kursseja Maalahden-Korsnäsin kansalais- 
opistolla. Opettajana on toiminut Ole Stor- 
sved. Keväällä 1984 ryhmä liittyi Maalahden 
museoyhdistykseen. 

Toivomme Teidän viihtyneen vaelluk- 


sella. Tervetuloa uudelleen! 


Malax museiförening rf 
Maalahden museoyhdistys 
Arkeologiaryhmä 





Rautakautinen kaularengas ja solki Nissashagasta. Museovirasto. 

Tekijät (1985): Maalahden museoyhdistyksen 
arkeologiryhmä: Arne Aspholm, Harald Enström 
(HE), Magnus Erikslund, Siri Hagback (SH), Gunnel 
Holm (GF), Elof Holmlund (EH), Hedvig Lidman, 
Eric Nordman (EN), Ole Storsved (OS) ja Göran 
Strömfors (GS). 


Piirrokset: Pia Äkerman (kansi); Museoviasto (s.6) 
Kuvat: Göran Strömfors (jollei muuta mainita) 
Käännös: Järnäldersleden-nimisestä esitteestä (v. 
1985): Seppo Holopainen 1998. 

Käännöksen tarkastus sekä tekstin täydennys v. 
2000: Arkeologi Mirja Miettinen/Museovirasto. 
Taitto: Göran Strömfors 

Kopiointi v. 2000: Multiptint, Vaasa 

Kartta on Göran Strömforsin piirtämä huhtikuussa 2000 lähtöaineistona vuonna 1982-83 tehty tarkempi kartoitus. 
Kartan ritad av Göran Strömfors i april 2000 utgäende frän noggrannare karta uppgjord 1982-83. 

Rautakauden polku 


Maalahden Nissashagassa on 800/1800 m 
pituinen vaellusreitti alueella, joka arkeo- 
logisesti on Pohjanmaan ja Etelä-Pohjan- 
maan mielenkiintoisimpia. Reitin varrella 
on komeita rautakautisia hautaröykkiöitä ja 
useita uhri- eli kuppikiviä, muiden muassa 
”Suomen kaunein kuppikivi”, jonka pinnas- 
sa on useita kymmeniä kuppeja/uhrikuop- 
pia. Kaivaustutkimuksissa on alueelta saatu 
merkittäviä muinaislöytöjä. Alueella on 
myös runsas ja mielenkiintoinen kasvisto. 

Tupa, jonka luota polku alkaa, on vanha 
karjamaja, ”avoinna vuoden ympäri”. 
Tuvassa on tietoa Rautakauden polusta ja 
sen kohteista. Elämää karjamajalla esitel- 
lään mm. läheisessä salpietariladossa, joka 
myöhemmin oli kesänavetta. 

Tervetuloa Nissashagan luonnon- 
rauhaan j a kulttuurin pariin Storsjöhön. 


Malax museiförening rf/ 
Arkeologiaryhmä 


Vaasa 







Äminne 








Malax 
Maalahti 





) 


ja Nissahaga 


/ 


Storsjön 


—d 


Längäminne 









Petalax 
Petolahti 


Nissashaga sijaitsee noin 8,2 km etelään 
Maalahden kirkolta. 


Kansikuvat: infotupa-karjamaja ja kaksi pientä 
kuppikiveä. Esite on käännetty ja täydennetty 
ruotsinkielisestä ”Järnäldersleden”-esitteestä. 


